Diari Oficial de la Generalitat Valenciana


Sumari del DOGV 6970, del 21-02-2013 (2013/1564)

Informació pública del projecte de la modificació puntual número 57 de l'ordenació estructural del pla general.
---------------------------------------------------------------------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1564


Data del document
:   11-02-2013

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública del projecte de la modificació puntual número 57 de l'ordenació estructural del pla general. [2013/1564]  
Primer. La Junta de Govern de la ciutat de Gandia, en sessió de data 28 de gener de 2013, va aprovar el projecte de la 57 modificació puntual de l'ordenació estructural (MOE) del pla general (PG), que consisteix a definir el catàleg de béns i espais protegits a l'àmbit del pla especial de revitalització i millora del medi urbà (PERIMMU), definir l'espai de protecció arqueològica dels jaciments arqueològics com a béns de rellevància local (BRL) i la identificació dels béns d'interés cultural (BIC) i dels BRL i els seus entorns de protecció.  
  
  
Segon. El Ple de l'Ajuntament, en sessió de data 7 de febrer de 2013 ha acordat:  
1. Deixar sense efecte la 49 modificació puntual del pla general que integra la relació de béns objecte de protecció integral, parcial i ambiental sobre la base del requeriment efectuat el 17 de novembre de 2010 per la conselleria competent en matèria d'ordenació del territori, urbanisme i habitatge.  
2. Sotmetre al tràmit d'informació pública el projecte de la 57 modificació de l'ordenació estructural del pla general, que comprén la documentació següent:   
- Modificació del PERIMMU que inclou la documentació corresponent a l'article 183 del Reglament d'Ordenació i Gestió Territorial i Urbanística) ROGTU.  
- Plans especials de desenvolupament del PERIMMU, o instruments urbanístics d'anàleg contingut, de conformitat amb l'article 34.2 de la Llei 4/1998, corresponents als béns d'interés cultural del Palau Ducal dels Borja, de la Col·legiata de Gandia, de l'Escola Pia, de les Muralles, i dels Escuts dels Ducs.  
- Estudi d'integració paisatgística.  
- Pla de participació pública corresponent a l'estudi d'integració paisatgística esmentat.  
- Estudi acústic.  
- La resta de documentació que consta en l'expedient administratiu.  
3. Sotmetre a informació pública pel termini de 30 dies mitjançant anuncis en un diari d'informació general i, posteriorment o simultàniament, en el Diari Oficial de la Comunitat Valenciana (DOCV), en el tauler d'anuncis municipals i en la pàgina web municipal , perquè es puguen presentar les al·legacions i observacions que es consideren convenients.  
4. Exposar al públic durant el període de 30 dies, a partir de la publicació del corresponent anunci en el Diari Oficial de la Comunitat Valenciana, el pla de participació pública de l'estudi d'integració paisatgística de la modificació puntual número 57 corresponent al PERIMMU, i emplaçar qualsevol persona a l'objecte que puga intervenir en el procés de participació pública i emplenar les enquestes de les preferències visuals, instrument fonamental per a valorar les unitats i recursos paisatgístics.  
5. Notificar l'inici del pla de participació pública als grups d'interés i als grups del lloc que consten en el document corresponent a l'estudi d'integració paisatgística.  
6. Notificar aquest acord a la Direcció General del Patrimoni de la conselleria competent en matèria de patrimoni historicoartístic i cultura, conforme al que disposa l'article 47.3 de la Llei 4/1998.  
7. Donar trasllat del present acord a les distintes persones físiques i jurídiques interessades en l'expedient, així com a la resta d'entitats representatives perquè puguen realitzar al·legacions, reclamacions i suggeriments durant el tràmit d'informació pública.  
8. Acordar, de conformitat amb el que estableix l'article 101 de la Llei Urbanística Valenciana (LUV), la suspensió de la concessió de llicències d'obra, llicències d'intervenció, llicències ambientals i declaracions responsables que siguen manifestament incompatibles amb les normes urbanístiques contingudes en la present modificació puntual i amb les del PERIMMU aprovades en 2007.   
En conseqüència es podran autoritzar aquells projectes i intervencions que respecten tant la normativa urbanística actualment vigent, corresponent al PERIMMU d'octubre de 2007, com la totalitat de la 57 modificació puntual del pla general i pla especial objecte de tramitació.  
Fins a l'aprovació dels corresponents plans especial les actuacions urbanístiques de transcendència patrimonial previstes en l'article 35 de la Llei 4/1998, d'11 de juny, de la Generalitat Valenciana, del Patrimoni Cultural Valencià, en la nova redacció realitzada per la Llei 10/2012, de 26 de desembre, de Mesures Fiscals i Administratives de la Generalitat Valenciana, haurà d'obtenir l'informe previ i vinculant emès per part de la Direcció General de Patrimoni.  
  
  
Gandia, 11 de febrer de 2013.- El secretari general del Ple: Lorenzo Pérez Sarrión.